'''Palæstinenserloven''' refererer til en [[særlov]] fra [[3. marts]] [[1992]] der gav kollektivt [[Politisk asyl|asyl]] til 321 [[Libanon|libanesiske]] [[palæstinensere]] der tidligere havde fået afslag.
== Baggrund ==
Palæstinensere var rejst fra [[Libanon]] til [[Danmark]] i løbet af [[1990]] og [[1991]], hvor de søgte asyl på en påstand om, at de var forfulgte i Libanon.<ref name = "tidsel"> Tidselgemytter. Klaus Wiwel. ''Weekendavisen'', 29. maj 2009, side 7</ref>  Men en stramning af sagspraksis i [[Direktoratet for Udlændinge]] og  i [[Flygtningenævnet]] under [[Regeringen Poul Schlüter III|KVR-regeringen]] i efteråret [[1989]] bevirkede, at en tidligere praksis med automatisk at give asyl til palæstinensere fra Libanon var blevet ændret, så sagerne nu blev vurderet enkeltvis. Dette medvirkede til, at der blev vurderet, at 321 palæstinensere ikke var forfulgte i Libanon og derved fik afslag på deres ansøgning om asyl.
Jura Historie Retsvæsen Sikkerhed